ᱟᱞᱟᱢ ᱟᱨᱟ (᱑᱙᱓᱑ ᱯᱷᱤᱞᱢ)

ᱟᱞᱟᱢ ᱟᱨᱟ (ᱡᱮᱜᱮᱛ ᱨᱮᱱᱟᱜ ᱢᱟᱨᱥᱟᱞ) ᱦᱤᱸᱫᱤ ᱟᱹᱲᱟᱹ ᱞᱮᱠᱟᱛᱮ "ᱣᱤᱥᱣᱚ ᱠᱤ ᱨᱚᱥᱱᱤ" ᱑᱙᱓᱑ ᱨᱮ ᱵᱟᱱᱟᱣ ᱟᱠᱟᱱ ᱦᱤᱸᱫᱤ ᱯᱟᱹᱨᱥᱤ ᱟᱨ ᱥᱤᱧᱚᱛ ᱨᱮᱱᱟᱜ ᱯᱩᱭᱞᱩ ᱥᱚᱣᱟᱠ (ᱨᱚᱲ) ᱯᱷᱤᱞᱢ ᱠᱟᱱᱟ ᱾ ᱱᱚᱶᱟ ᱯᱷᱤᱞᱢ ᱨᱤᱱᱤᱡ ᱱᱤᱨᱫᱮᱥᱟᱠ ᱟᱨᱫᱮᱥᱤᱨ ᱤᱨᱟᱱᱤ ᱠᱟᱱᱟᱭ ᱾ ᱤᱨᱟᱱᱤ ᱫᱚ ᱥᱤᱱᱮᱢᱟ ᱨᱮ ᱥᱟᱰᱮ ᱨᱮᱱᱟᱜ ᱢᱟᱱᱚᱛ ᱵᱩᱡᱷᱟᱣ ᱟᱛᱮᱜ, ᱟᱞᱟᱢ ᱟᱨᱟ ᱫᱚ ᱟᱨ ᱟᱭᱢᱟ ᱥᱟᱢᱠᱟᱞᱤᱱ ᱨᱚᱲ ᱯᱷᱤᱞᱢ ᱠᱷᱚᱱ ᱢᱟᱲᱟᱝ ᱮ ᱯᱩᱨᱟᱹᱣ ᱠᱮᱫ-ᱟ ᱾ ᱟᱞᱟᱢ ᱟᱨᱟ ᱨᱮᱱᱟᱜ ᱮᱛᱚᱦᱚᱵ ᱥᱚᱫᱚᱨ ᱩᱫᱩᱜ ᱫᱚ ᱢᱩᱢᱵᱟᱭ (ᱛᱚᱠᱷᱚᱱ ᱵᱚᱢᱵᱟᱭ) ᱨᱮᱱᱟᱜ ᱢᱟᱭᱡᱨᱥᱴᱤᱠ ᱥᱤᱱᱮᱢᱟ ᱨᱮ ᱑᱔ ᱢᱟᱨᱪ ᱑᱙᱔᱑ ᱨᱮ ᱦᱩᱭ ᱞᱮᱱ ᱛᱟᱦᱮᱱᱟ ᱾ ᱱᱚᱶᱟ ᱫᱚ ᱯᱩᱭᱞᱩ ᱥᱤᱧᱚᱛ ᱨᱚᱲ ᱯᱷᱤᱞᱢ ᱩᱱᱟᱹᱜ ᱜᱮ ᱵᱟᱰᱟᱭ ᱯᱟᱨᱥᱟᱞ ᱮᱱᱟ ᱡᱮ "ᱯᱩᱞᱤᱥ ᱠᱚ ᱦᱚᱸ ᱵᱷᱤᱲ ᱠᱚᱱᱴᱨᱚᱞ ᱞᱟᱹᱜᱤᱫ ᱛᱮ ᱜᱚᱲᱚ ᱮᱢ ᱞᱟᱹᱜᱤᱫ ᱛᱮ ᱦᱚᱦᱚ ᱦᱩᱭ ᱞᱮᱱᱟ" ᱾

ᱛᱮᱛᱮᱫ
ᱟᱞᱟᱢ  ᱟᱨᱟ ᱫᱚ ᱢᱤᱫ ᱨᱟᱡᱽᱠᱡᱩᱢᱟᱨ ᱟᱨ ᱵᱚᱸᱡᱟᱨᱚᱱ ᱠᱩᱲᱤᱭᱟᱜ ᱫᱩᱞᱟᱹᱲ ᱠᱟᱹᱦᱱᱤ ᱠᱟᱛᱷᱟ ᱠᱟᱱᱟ ᱾ ᱱᱚᱶᱟ ᱫᱚ ᱡᱚᱥᱟᱯᱷ ᱰᱮᱣᱤᱥ ᱦᱚᱛᱮᱛᱮ ᱚᱞ ᱟᱠᱟᱱ ᱢᱤᱫ ᱯᱟᱨᱟᱤ ᱱᱟᱴᱚᱠ ᱞᱮᱠᱟᱛᱮ ᱥᱚᱫᱚᱨ ᱢᱮᱱᱟᱜ-ᱟ ᱾ ᱡᱚᱥᱟᱯᱷ ᱰᱮᱣᱤᱰ ᱫᱚ ᱛᱟᱭᱚᱢ ᱛᱮ ᱤᱨᱟᱱᱤ ᱭᱟᱜ ᱯᱷᱤᱞᱢ ᱠᱚᱢᱯᱚᱱᱤ ᱨᱮ ᱚᱱᱚᱞᱤᱭᱟ ᱨᱮᱱᱟᱜ ᱮ ᱠᱟᱹᱢᱤ ᱠᱮᱫ-ᱟ ᱾ ᱯᱷᱤᱞᱢ ᱨᱮ ᱢᱤᱫ ᱨᱟᱡᱟ ᱟᱨ ᱩᱱᱤ ᱨᱤᱱ ᱞᱟᱹᱲᱦᱟᱹᱭ ᱟᱱᱤᱡ ᱵᱟᱦᱩ ᱠᱚ ᱫᱤᱞᱵᱦᱟᱨ ᱟᱨ ᱱᱚᱣᱵᱟᱦᱟᱨ ᱠᱟᱱᱟ ᱠᱤᱱ ᱾ ᱵᱟᱱᱟᱨ ᱛᱟᱞᱟ ᱛᱮ ᱞᱟᱹᱲᱦᱟᱹᱭ ᱛᱚᱠᱚᱷᱱ ᱟᱨ ᱜᱮ ᱵᱟᱲᱦᱟᱜ ᱠᱟᱱᱟ ᱡᱚᱠᱷᱚᱱ ᱢᱤᱫ ᱯᱷᱚᱠᱤᱨ ᱥᱟᱶ ᱟᱜᱟᱢ ᱮ ᱮᱢᱠᱜᱼᱟᱭ ᱡᱮ ᱨᱟᱡᱟ ᱨᱤᱱᱤᱡ ᱚᱝᱥᱚ ᱫᱚ ᱱᱚᱣᱵᱟᱦᱟᱨ ᱮ ᱡᱟᱱᱟᱢ ᱮ ᱠᱟᱱᱟᱭ ᱾ ᱨᱟᱹᱜᱤ ᱟᱱᱤᱡ ᱫᱤᱞᱵᱦᱟᱨ ᱦᱟᱯᱞᱟ ᱦᱟᱛᱟᱣ ᱞᱟᱹᱜᱤᱫ ᱯᱚᱱᱚᱛ ᱨᱤᱱ ᱯᱨᱚᱢᱩᱠᱷ ᱢᱚᱸᱛᱨᱤ ᱟᱫᱤᱞ ᱥᱟᱶ ᱫᱩᱞᱟᱹᱲ ᱨᱮᱱᱟᱜ ᱡᱤᱜᱚᱥᱚᱜ ᱠᱟᱱᱟᱭ ᱢᱮᱱᱠᱟᱷᱟᱱ ᱟᱫᱤᱞ ᱩᱱᱤ ᱟᱜ ᱱᱚᱶᱟ ᱯᱨᱚᱥᱛᱟᱣ ᱮ ᱢᱟᱱᱟ ᱮᱫ-ᱟ ᱾ ᱨᱟᱹᱜᱤ ᱛᱮ ᱦᱮᱡ ᱠᱟᱛᱮ ᱫᱤᱞᱵᱦᱟᱨ ᱫᱚ ᱟᱫᱤᱞ ᱫᱚ ᱦᱟᱡᱚᱛ ᱨᱮ ᱠᱷᱟᱹᱲ ᱠᱟᱭ ᱠᱟᱱᱟ ᱟᱨ ᱩᱱᱤ ᱨᱤᱱ ᱢᱟᱹᱭ ᱫᱚ ᱟᱞᱟᱢ ᱟᱨ ᱫᱤᱥᱚᱢ ᱠᱷᱚᱱ ᱮ ᱚᱰᱚᱜ ᱠᱟᱭ ᱠᱟᱱᱟ ᱾ ᱟᱞᱟᱢ ᱟᱨᱟ ᱫᱚ ᱵᱚᱸᱡᱟᱨᱮ ᱮ ᱟᱥᱩᱞ ᱮᱫ ᱠᱚᱣᱟ ᱾ ᱡᱩᱣᱟᱱ ᱦᱩᱭ ᱮᱱ ᱨᱮ ᱟᱞᱟᱢ ᱟᱨᱟ ᱢᱟᱦᱟᱞ ᱨᱮ ᱨᱩᱣᱟᱹᱲ ᱦᱤᱡᱩᱜ ᱠᱟᱱᱟᱭ ᱟᱨ ᱨᱟᱡᱽᱠᱡᱩᱢᱟᱨ  ᱥᱟᱶ ᱫᱩᱞᱟᱹᱲ ᱛᱮᱜᱮ ᱛᱟᱦᱮᱱᱟᱭ ᱾ ᱢᱩᱪᱟᱹᱫ ᱨᱮ ᱫᱤᱞᱵᱦᱟᱨ ᱫᱚ ᱩᱱᱤᱭᱟᱜ ᱦᱩᱭ ᱟᱠᱟᱱ ᱠᱟᱹᱭ ᱨᱮᱱᱟᱜ ᱥᱟᱡᱟ ᱧᱟᱢ ᱮᱫᱟᱭ, ᱨᱟᱡᱽᱠᱡᱩᱢᱟᱨ ᱟᱨ ᱟᱞᱟᱢ ᱟᱨᱟ ᱟᱜ ᱵᱟᱯᱞᱟ ᱦᱩᱭᱩᱜ ᱠᱟᱱᱟ ᱟᱨ ᱟᱫᱤᱞᱟ ᱫᱚ ᱡᱤᱦᱚᱞ ᱠᱷᱚᱱ ᱮ ᱨᱟᱲᱟ ᱦᱤᱡᱩᱜ ᱠᱟᱱᱟ ᱾

ᱢᱟᱱᱚᱛ
ᱯᱷᱤᱞᱢ ᱟᱨ ᱱᱚᱶᱟ ᱨᱮᱱᱟᱜ ᱥᱮᱨᱮᱧ ᱵᱟᱱᱟᱨ ᱜᱮ ᱨᱟᱹᱥᱠᱟ ᱥᱟᱨᱠᱟᱜ ᱥᱚᱯᱷᱚᱞᱛᱟ ᱧᱟᱢ ᱠᱮᱫᱟᱭ, ᱯᱷᱤᱞᱢ ᱨᱮᱱᱟᱜ ᱥᱮᱨᱮᱧ "ᱫᱮ ᱫᱮ ᱠᱷᱩᱫᱟ ᱠᱮ ᱱᱟᱢ ᱯᱟᱨ" ᱱᱚᱶᱟ ᱨᱮᱱᱟᱜ ᱥᱟᱱᱛᱟᱲᱤ ᱛᱮ ᱮᱢᱚᱜ ᱢᱮ ᱫᱷᱚᱨᱢᱚ ᱧᱩᱛᱩᱢ ᱛᱮ, ᱡᱟᱦᱟᱸ ᱥᱤᱧᱚᱛ ᱥᱤᱱᱮᱢᱟ ᱨᱮᱱᱟᱜ  ᱦᱚᱸ ᱯᱩᱭᱞᱩ ᱥᱮᱨᱮᱧ ᱦᱚᱸ ᱛᱟᱦᱮᱸᱜ ᱠᱟᱱᱟ ᱟᱨ ᱱᱚᱶᱟ ᱫᱚ ᱯᱟᱯᱟᱴᱤᱡ ᱣᱚᱡᱤᱨ ᱠᱷᱟᱱ ᱮ ᱥᱮᱨᱮᱧ ᱞᱮᱫ-ᱟ, ᱡᱟᱦᱟᱸᱭ ᱯᱷᱤᱞᱢ ᱨᱮ ᱯᱷᱟᱠᱤᱨ ᱨᱮᱱᱟᱜ ᱮ ᱪᱚᱨᱤᱛᱨᱚ ᱮ ᱵᱟᱱᱟᱣ ᱞᱮᱱᱟ, ᱟᱰᱤ ᱜᱮ ᱯᱟᱨᱥᱟᱞ ᱞᱮᱱᱟ᱾ ᱚᱱᱟ ᱚᱠᱛᱮ ᱥᱤᱧᱚᱛ ᱯᱷᱤᱞᱢ ᱨᱮ ᱯᱟᱛᱥᱣᱚ ᱥᱮᱨᱮᱧ ᱵᱟᱝ ᱮᱦᱚᱵ  ᱟᱠᱟᱱ ᱛᱟᱦᱮᱱ, ᱟᱱᱟᱛᱮ ᱱᱚᱶᱟ ᱥᱮᱨᱮᱧ ᱫᱚ ᱦᱟᱨᱢᱚᱱᱤᱭᱟᱢ ᱟᱨ ᱛᱟᱵᱽᱞᱟ  ᱨᱮᱱᱟᱜ ᱥᱟᱰᱮ ᱨᱮᱱᱟᱜ ᱥᱟᱶ ᱠᱷᱚᱱ ᱥᱟᱶ ᱥᱚᱡᱤᱣ ᱨᱤᱠᱚᱨᱰ ᱦᱩᱭ ᱞᱮᱱ ᱛᱟᱦᱮᱱᱟ᱾

ᱥᱟᱹᱠᱷᱭᱟᱹᱛ